Rossiya Qurolli kuchlari bosh shtabi rahbari Valeriy Gerasimov ma’lum qildiki, u Turkiya va AQShdagi hamkasblari bilan Antaliya shahrida uchrashuv o‘tkazadi. RIA Novosti agentligi Rossiya Mudofaa vazirligiga asoslanib xabar berishicha, uchrashuvda tomonlar Suriya va Iroqdagi vaziyatni muhokama etishni rejalashtirishgan. «Rossiya Qurolli kuchlari bosh shtabi boshlig‘i, armiya generali Valeriy Gerasimov, Turkiya Qurolli kuchlari bosh shtabi boshlig‘i X.Akkar va AQSh armiyasi shtab boshliqlari birlashgan qo‘mitasi rahbari Jozef Danford Antaliya shahridagi uch tomonlama uchrashuvda ishtirok etishadi. Marosimda Suriya va Iroqdagi vaziyat muhokama qilinishi rejalashtirilgan», — deyilgan xabarda. Qayd etilishicha, Suriya va Iroq masalasidan tashqari, Yaqin Sharq mintaqasidagi hududiy xavfsizlik masalasi ham muhokama mavzusi bo‘ladi.